CORTADA

CORTADA Gasteizen ospatzen den Film Laburren Jaialdia da, fikziozko, animaziozko eta dokumental laburrak biltzen ditu.

Historia 
2008an jaialdia ez zen ospatu eta 2009an Arabako Campuseko Errektoreordetzak berreskuratu zuen  Kepa Sojo eta Sonia Pacios zuzendaritza lan-taldearekin, hamabi urtez, hain zuzen ere. Gasteizko Montehermoso Kultur Etxean, Florida zinemetan eta Artiumeko aretoak erabili izan dira filmak erakusteko. Cortada jaialdia film laburren lehiaketa gisa finkatuta dago jadanik. Orain egiten ez badu ere, Goya Sarietarako eta Forqué Sarietarako kalifikatu izan du. 2016an Eusko Jaurlaritzak hainbait jaialdiri diru-laguntzak murriztu egin zizkien, eta Cortada haien artean.

2021ean XXV. edizioa ospatu zuen, Jimmy Jazzeko Iker Arronizek eta Garbiñe Ortega zinema kuradoreak koordinatua, Euskal Herriko Unibertsitateak (EHU) antolatuta eta Vital Fundazioaren zein Gasteizko Udalaren laguntzarekin.

Parte hartzaileak 
Espainiako Estatuan jaio edo bizi diren egileen film laburrek dute parte hartzeko aukera, izen-ematea doakoa da.

XXV edizioan parte hartzeko baldintzak, hurrengoak izan ziren: 2020an edo 2021ean ekoitzitakoak izatea, gehienez 30 minutuko iraupena izatea eta ICAAk kalifikatuta —edo kalifikazioa eskatzeko prozesuan— egotea.
Lehiaketak bi sail ditu:

 Sail Ofiziala, non fikziozko, dokumental edo animaziozko film laburrak aurkeztu ahal diren. Hautapen batzorde batek aukeratzen ditu sail horretako filmak. 
 Gureak Saila, EAEn ekoitzitako film laburrei zuzendutako atala.

Hautapen Batzordea 
Aurreko edizioetako hautapen batzordeko kide izan dira Ana Iriarte, David Mangana,Txani Rodriguez, Ane Muñoz, Fernando Lopez, Ander Mendia, Borja Crespo, Iratxe Fresneda, Iñigo Salinero, Amaia Ibarrarán EHUko irakaslea, Paco Valderrama kazetaria eta Javier Bilbao, besteak beste.

XXV. edizioko batzordea: 
Gasteizko hiru emakumeren esku egon zen:

 Katixa Agirre
 Ane Agirre
 Helena González

Sariak 
XXV. edizioko sariak:

 Cortadako Film labur onena: 2.000 euro.
 Euskal film labur onena: 1.000 euro.
 Dokumental onena: 500 euro.
 Animazio onena: 500 euro.
 Gureak film labur onena: 300 euro.

Palmaresa 
Irabazleak urtez urte:

Erreferentziak

Ikus gainera 
 Euskal Herriko zinemaldiak
 Dokumentalak Euskal Herrian
 Zinemagintzaren eta Ikus-entzunezko Arteen Institutua (ICAA gaztelaniaz)

Kanpo estekak 
 CORTADA Jaialdiaren webgune ofiziala

Euskal Herriko zinemaldiak
Film laburrak
Dokumentalak
Gasteiz
Kultura ekitaldiak